Α.Σ. Εδεσσαϊκός

Ο Αθλητικός Σύλλογος «Εδεσσαϊκός» είναι ελληνικό αθλητικό σωματείο με έδρα την πόλη της Έδεσσας. Στο πρόσφατο παρελθόν γνώρισε αρκετές επιτυχίες. 

Αγωνίστηκε στην Α΄ Εθνική επί πέντε σεζόν και κατέκτησε το Βαλκανικό Κύπελλο το 1993 επικρατώντας σε διπλούς αγώνες της βουλγαρικής Έταρ Βελίκο Τίρνοβο. Μέχρι τη χρονιά που προβιβάστηκε στην Α΄ Εθνική, το 1992, κατείχε την 3η θέση στην αθροιστική βαθμολογία όλων των εποχών της Β΄ Εθνικής, μετά τον Ατρόμητο Περιστερίου και το Μακεδονικό.

Ως έδρα χρησιμοποιεί το Δημοτικό Στάδιο Έδεσσας που βρίσκεται στο κέντρο της πόλης, χωρητικότητας περίπου 4.000 θεατών. Το ρεκόρ προσέλευσης καταγράφηκε στην πρεμιέρα του Εδεσσαϊκού στην Α΄ Εθνική, στις 6 Σεπτεμβρίου 1992, εναντίον του Ολυμπιακού, όταν κόπηκαν 8.500 εισιτήρια. Το ποδοσφαιρικό τμήμα του Εδεσσαϊκού αγωνίζεται στο πρωτάθλημα της Γ΄ Εθνικής.

Ιστορία 
Το ποδόσφαιρο στην Έδεσσα ήταν γνωστό από την περίοδο της τουρκοκρατίας. Το 1908 αναφέρεται η ποδοσφαιρική ομάδα «Ελπίς», της οποίας σώζεται φωτογραφία. Μετά το 1922, ιδρύθηκαν διάφοροι ποδοσφαιρικοί σύλλογοι, όπως η «Νέα Γενιά» (1922), ο «Ηρακλής» (1926), ο «Άρης» (1939) και μεταπολεμικά ο «Εθνικός» (1949). Ποδοσφαιρικό τμήμα δημιούργησε και ο πολιτιστικός σύλλογος «Μέγας Αλέξανδρος» την περίοδο 1922-1931.

Η ιστορία του Εδεσσαϊκού ξεκινά το 1960. Τότε συγχωνεύτηκαν τρεις σύλλογοι της πόλης: ο Άρης, ο Ηρακλής και ο Εθνικός και δημιούργησαν τον «Αθλητικό Σύλλογο Εδεσσαϊκό». Χρώματα της νέας ομάδας ορίστηκαν το πράσινο και το λευκό και ως σύμβολο η τρίαινα του θεού Ποσειδώνα.

Εκτός από το ποδόσφαιρο ο Εδεσσαϊκός είχε και τμήμα στίβου ως το 1980 περίπου. Μάλιστα τη δεκαετία του 1960, τρεις φορές πήρε τη δεύτερη θέση στο Πανελλήνιο πρωτάθλημα γυναικών (1963, 1965 και 1966).

Η γνωστότερη αθλήτρια την οποία ανέδειξε ήταν η δισκοβόλος Βάσω Καραφύλλη, η οποία κατέρριψε πολλές φορές το πανελλήνιο ρεκόρ. Το 1975 έριξε 55,10 μ., ρεκόρ που παρέμεινε ως το 1993.

Στις μικρές κατηγορίες 
Η ομάδα αμέσως ξέφυγε από τα τοπικά πλαίσια και από το 1961-62 ανέβηκε στη Β΄ Εθνική. Κατέκτησε δυο φορές το πρωτάθλημα στον όμιλό της, το 1963 και το 1965, αλλά και τις δυο φορές έχασε την άνοδο στην Α΄ Εθνική στους αγώνες κατάταξης. Συνέχισε να αγωνίζεται στη δεύτερη κατηγορία ως το 1975. Μάλιστα, το 1969-70 διεκδίκησε πάλι τον τίτλο του ομίλου μέχρι τέλους αλλά τερμάτισε στην τρίτη θέση.

Το 1975 υποβιβάστηκε στη Γ΄ Εθνική αλλά δυο χρόνια αργότερα ανέβηκε ξανά στη Β΄. Ως το 1989 ανεβοκατέβαινε στις δυο αυτές κατηγορίες.Ποδοσφαιριστές αυτής της εποχής:  Μπέλος, Μεσημερλής, Γιόντης, Παυλίδης, Χαραλάμπους, Πέτκος, Μπέλμπας, Τσέπτιμπης, Κλειτσινίκος, Σταφύδας, Ασλανίδης, Τζούρτζος, Παπάς, Στόιος.

Όμως, την επόμενη πενταετία, στηριγμένος σε μια γενιά ταλαντούχων ποδοσφαιριστών, ο Εδεσσαϊκός είχε μια εντυπωσιακή ανοδική πορεία, που το 1992 τον οδήγησε στην Α΄ Εθνική.

Με προπονητή το Μάκη Κατσαβάκη και ένα μείγμα έμπειρων και νέων παικτών κατάφερε να γίνει μια από τις ελάχιστες ομάδες της Α΄ Εθνικής που προέρχονται από μικρή ελληνική πόλη. Πρωταγωνιστές εκείνης της ανόδου ήταν οι νεαροί: Αντώνης Σαπουντζής, Πέτρος Πασσαλής, Πάρις Ζουμπούλης και οι εμπειρότεροι: Κώστας Μαλουμίδης και Θόδωρος Τσολερίδης.

Α΄ Εθνική 
Στην Α΄ Εθνική έμεινε πέντε περιόδους, από το 1992-93 ως το 1996-97. Τις δύο πρώτες πάλεψε για να σωθεί και τερμάτισε στη 14η θέση με ηγέτη το Βούλγαρο Κόλεφ. Ακολούθησαν δυο πολύ καλές σεζόν, τις οποίες τερμάτισε στη δέκατη (1994-95) και στην ένατη θέση (1995-96).

Το βασικό κορμό της επιτυχημένης περιόδου 1994-95 αποτελούσαν οι: Νεοφώτιστος, Ράμπουσιτς, Καραϊσαρίδης, Τσόπτσης, Κόλεφ, Κουτσουρές, Πασσαλής, Στέφανος Μπορμπόκης, Νασιόπουλος,Κότσυφας και οι βετεράνοι Κυριάκος Αλεξανδρίδης (34 ετών) και Τσολερίδης (35 ετών).

Το 1995-96 αποχώρησαν οι Πασσαλής, Αλεξανδρίδης, Μπορμπόκης, Τσολερίδης αλλά η ομάδα τους αντικατέστησε επάξια με τους: Καστανιώτη, Τελίδη, Χαραλάμπους, Βούζα, Οικονομίδη, Σαμώλη, Φερεκίδη και Ανδρεάδη. Τελικά τερμάτισε στην ένατη θέση, την υψηλότερη στην ιστορία της.

Το 1995 έφτασε ως τα ημιτελικά του Κυπέλλου Ελλάδος, που αποτελεί τη μεγαλύτερη διάκριση της ομάδας στο θεσμό αυτό.

Ακολούθησε μια μέτρια χρονιά με οικονομικά προβλήματα και στο τέλος της σεζόν 1996-97 ο Εδεσσαϊκός αποχαιρέτισε την Α΄ Εθνική, χωρίς να καταφέρει να επανέλθει από τότε.

Επιστροφή στις χαμηλές κατηγορίες 
Την επιτυχημένη δεκαετία ακολούθησαν πολύ μέτριες χρονιές με διαδοχικούς υποβιβασμούς. Από την Α΄ Εθνική που αγωνιζόταν το 1996-97, ο σύλλογος βρέθηκε να παίζει στο τοπικό πρωτάθλημα της ΕΠΣ Πέλλας το 2002-03.

Στη σεζόν 2007-08 αγωνίζεται στη Δ΄ Εθνική με προπονητή τον παλιό του ποδοσφαιριστή Αντώνη Σαπουντζή. Έως 2016-2017 αγωνίστηκε στα τοπικά πρωταθλήματα. Το 2010, ο σύλλογος γιόρτασε την επέτειο 50 χρόνων από την ίδρυσή του.. Την 21 Μαϊου 2017 ο Εδεσσαϊκός αναδείχθηκε πρωταθλητής της Α1 τοπικής κατηγορίας επικρατώντας στον τελικό ανόδου με 1-0. Από την αγωνιστική σεζόν 2017-2018 ο Εδεσσαϊκός αγωνίζεται στην Γ' Εθνική Κατηγορία, ξεκινώντας το ταξίδι της επιστροφής στα μεγάλα σαλόνια, με στόχο να αναβιώσει τις ένδοξες στιγμές του παρελθόντος στα τέλη της δεκαετίας του '90

Διοικητικό συμβούλιο 
.
Στις 1 Ιουλίου 2019 με την λήξη της θητείας του Δ/Σ ο Εδεσσαϊκός προχώρησε σε τακτική Γενική Συνέλευση με σκοπό την ανάδειξη Διοικητικού Συμβουλίου το οποίο έχει ως εξής:

{| class=wikitable
|-
! colspan=2 | Σύνθεση τρέχοντος Διοικητικού Συμβουλίου
|-
| Πρόεδρος || Χρήστος Πόζαρλης
|-
|Α' Αντιπρόεδρος|| Πελοπίδας Παπαγεωργίου 
|-
|Β' Αντιπρόεδρος || Δημήτρης Γιάννου 
|-
| Γεν. Γραμματέας || Σάκης Πατετσίνης
|-
| Ταμίας ||Σωτήρης Δραγούμης 
|-
| Νομικός Σύμβουλος || Δημήτρης Παπαϊωάννου 
|-
|Υπεύθυνος γηπεδικων εγκαταστάσεων || Νίκος Κανάνης 
|-
|Υπεύθυνος διεξαγωγής αγώνων || Κωστής Νησιάγκας 
|-
| Υπεύθυνος γραφείου  τύπου & ενημέρωσης|| Κωστής Ξενάκης 
|-
| rowspan=2 | Υπεύθυνοι Ακαδημιών || Γιάννης Τρυφωνίδης
|-
|Γιώργος Μυλωνάς

Φίλαθλοι 
Οι φανατικοί οπαδοί της ομάδας του Εδεσσαϊκού είναι οι «Water Boys» και η επιλεγμένη θύρα τους είναι η θύρα 3.

Βαλκανικό Κύπελλο 
Κορυφαία στιγμή για το σύλλογο στην επιτυχημένη δεκαετία του ’90 υπήρξε η κατάκτηση του Βαλκανικού Κυπέλλου. Αποτελεί το σημαντικότερο τρόπαιο στην ιστορία του Εδεσσαϊκού αν και ο θεσμός είχε χάσει την παλιά του λάμψη.

Η ομάδα συμμετείχε στη διοργάνωση της σεζόν 1992-93 και προκρίθηκε ως τον τελικό. Εκεί αντιμετώπισε τη βουλγαρική Ετάρ Βέλικο Τίρνοβο. Στο πρώτο ματς ηττήθηκε με 0-1 αλλά στη ρεβάνς υπερίσχυσε με 3-1 κατακτώντας το κύπελλο.

Επιτυχίες 
Εγχώριες
 Α' Εθνική 
 Ένατη θέση (1): 1995-96
 Β΄ Εθνική
 Τρίτη θέση (1): 1991-92
 Γ΄ Εθνική
 Πρωταθλήτρια (4): 1977, 1982-83, 1986-87, 1988-89
 Πρωτάθλημα ΕΠΣ Πέλλας
 Πρωταθλήτρια (6): 1975-76, 1976-77, 2002-03, 2005-06, 2008-09, 2016-17
 Κύπελλο Ελλάδος
 Ημιτελικά (1): 1994-95
Διεθνείς
 Βαλκανικό Κύπελλο
 Νικήτρια (1): 1992-93

Αγωνιστική πορεία 

 Περίοδος - Κατηγορία (θέση)
 1961 - 1962: Β΄ Εθνική Γ΄ Όμιλος Βορρά
 1962 - 1963: Β΄ Εθνική Δ΄ Όμιλος (1ος - έχασε σε μπαράζ ανόδου από τη Δόξα Δράμας)
 1963 - 1964: Β΄ Εθνική Δ΄ Όμιλος (3ος)
 1964 - 1965: Β΄ Εθνική Δ΄ Όμιλος (1ος - έχασε σε μπαράζ ανόδου από τον Πανσερραϊκό)
 1965 - 1966: Β΄ Εθνική Γ΄ Όμιλος (5ος)
 1966 - 1967: Β΄ Εθνική Γ΄ Όμιλος (6ος)
 1967 - 1968: Β΄ Εθνική Βόρειος  Όμιλος (5ος)
 1968 - 1969: Β΄ Εθνική Βόρειος  Όμιλος (8ος)
 1969 - 1970: Β΄ Εθνική Γ΄ Όμιλος (3ος)
 1970 - 1971: Β΄ Εθνική Γ΄ Όμιλος (9ος)
 1971 - 1972: Β΄ Εθνική Γ΄ Όμιλος (10ος)
 1972 - 1973: Β΄ Εθνική Γ΄ Όμιλος (16ος)
 1973 - 1974: Β΄ Εθνική Γ΄ Όμιλος (18ος)
 1974 - 1975: Β΄ Εθνική Γ΄ Όμιλος (20ος - υποβιβάστηκε)
 1975 - 1977: Εθνική Ερασιτεχνική Όμιλος (1ος - προβιβάστηκε)
 1977 - 1978: Β΄ Εθνική Βόρειος  Όμιλος  (6ος)
 1978 - 1979: Β΄ Εθνική Βόρειος  Όμιλος  (5ος)
 1979 - 1980: Β΄ Εθνική Βόρειος  Όμιλος  (12ος)
 1980 - 1981: Β΄ Εθνική Βόρειος  Όμιλος  (18ος - υποβιβάστηκε)
 1981 - 1982: Εθνική Ερασιτεχνική Όμιλος (1ος - προβιβάστηκε)
 1982 - 1983: Γ΄ Εθνική (1ος - προβιβάστηκε)
 1983 - 1984: Β΄ Εθνική (7ος)
 1984 - 1985: Β΄ Εθνική (11ος)
 1985 - 1986: Β΄ Εθνική (17ος - υποβιβάστηκε)
 1986 - 1987: Γ΄ Εθνική (2ος - προβιβάστηκε)
 1987 - 1988: Β΄ Εθνική (15ος - υποβιβάστηκε)
 1988 - 1989: Γ΄ Εθνική (1ος - προβιβάστηκε)
 1989 - 1990: Β΄ Εθνική (5ος)
 1990 - 1991: Β΄ Εθνική (7ος)
 1991 - 1992: Β΄ Εθνική (3ος - προβιβάστηκε)
 1992 - 1993: Α΄ Εθνική (14ος)
 1993 - 1994: Α΄ Εθνική (14ος)
 1994 - 1995: Α΄ Εθνική (10ος)
 1995 - 1996: Α΄ Εθνική (9ος)
 1996 - 1997: Α΄ Εθνική (17ος - υποβιβάστηκε)
 1997 - 1998: Β΄ Εθνική (9ος)
 1998 - 1999: Β΄ Εθνική (18ος - υποβιβάστηκε)
 1999 - 2000: Γ΄ Εθνική (19ος - υποβιβάστηκε)
 2000 - 2001: Δ΄ Εθνική Όμιλος
 2001 - 2002: Δ΄ Εθνική Όμιλος - υποβιβάστηκε
 2002 - 2003: Α΄ κατηγορία ΕΠΣ Πέλλας (1ος - προβιβάστηκε)
 2003 - 2004: Δ΄ Εθνική Όμιλος (5ος)
 2004 - 2005: Δ΄ Εθνική Όμιλος (13ος - υποβιβάστηκε)
 2005 - 2006: Α΄ κατηγορία ΕΠΣ Πέλλας (1ος - προβιβάστηκε)
 2006 - 2007: Δ΄ Εθνική Όμιλος (4ος)
 2007 - 2008: Δ΄ Εθνική Όμιλος (12ος - υποβιβάστηκε)
 2008 - 2009: Α΄ κατηγορία ΕΠΣ Πέλλας (1ος - προβιβάστηκε)
 2009 - 2010: Δ΄ Εθνική Όμιλος (14ος - υποβιβάστηκε)
 2010 - 2011: Α1 κατηγορία ΕΠΣ Πέλλας
 2011 - 2012: Α1 κατηγορία ΕΠΣ Πέλλας
 2012 - 2013: Α1 κατηγορία ΕΠΣ Πέλλας
 2013 - 2014: Α1 κατηγορία ΕΠΣ Πέλλας
 2014 - 2015: Α1 κατηγορία ΕΠΣ Πέλλας
 2015 - 2016: Α1 κατηγορία ΕΠΣ Πέλλας
 2016 - 2017: Α1 κατηγορία ΕΠΣ Πέλλας (1ος Προβιβάστηκε σε Γ΄ Εθνική)
 2017 - 2018: Γ΄ Εθνική
 2018 - 2019: Γ΄ Εθνική
 2019 - 2021: Γ΄ Εθνική (ως 4η κατηγορία)
 2021 - σήμερα: Γ΄ Εθνική

Πρώην ποδοσφαιριστές 
Στέφανος Μπορμπόκης
Πάρις Ζουμπούλης
Γιώργος Νασιόπουλος
Βαγγέλης Κουτσουρές
Γεώργιος Πεχλιβάνης
Κώστας Οικονομίδης
Βασίλης Ανδρεάδης
Αντώνης Σαπουντζής
Κυριάκος Αλεξανδρίδης
Θόδωρος Τσολερίδης
Πέτρος Πασσαλής
Κρίστο Κόλεφ
Γιώργος Καραϊσαρίδης
 Μιχάλης Τζέπτιμπης
 Σάββας Κότσυφας
Ιωάννης Στόϊος

Τμήμα καλαθοσφαίρισης

Τμήμα πετοσφαίρισης

Τμήμα στίβου

Επιτυχίες 
 Πανελλήνιο πρωτάθλημα στίβου γυναικών: 2η θέση (1963, 1965, 1966).

Πηγές 
 ΕΤ-Sports, τεύχος 20 (31-12-2007), σ. 20.

Παραπομπές

Εξωτερικοί σύνδεσμοι 

 Επίσημη ιστοσελίδα

Αθλητικοί σύλλογοι Πέλλας
Ιδρύσεις αθλητικών συλλόγων το 1960
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1960
Έδεσσα